་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
རྫོགས་པ་ཆེན་པོ་སྐུ་གསུམ་རང་ཤར་ལས།
རིགས་དྲུག་རང་སྦྱོང་གི་ཁྲིད་འཁོར་བ་
དོང་སྤྲུགས་བཞུགས་སོ།
༄༅། །སྐྱེ་མེད་སྤྲོས་བྲལ་བོན་སྐུའི་ནམ་མཁའ་ལ། འགག་མེད་རང་ཤར་ལོངས་
སྐུའི་བསིར་ཟེར་རྒྱས།། གཉིས་མེད་རྩལ་ལས་སྤྲུལ་སྐུ་ཆུ་ཟླའི་ཚུལ། རིགས་དྲུག་
འདྲེན་མཛད་འདུལ་གཤེན་དྲུག་ལ་འདུད།། རྫོགས་པ་ཆེན་པོ་སྐུ་གསུམ་རང་ཤར་ལས་ཕྱིའི་
འཁོར་འདས་རུ་ཤན་ཕྱེད་པའི་ཚད་དང་ལྡན་ནས། ནང་གི་འཁོར་འདས་རུ་ཤན་ཕྱེ་བ་རིགས་དྲུག་རང་སྦྱོང་གི་
ཁྲིད་ལ་སྔོན་འགྲོ་དངོས་གཞི་རྗེས་དང་གསུམ། དང་པོ་རིང་བའི་སྔོན་འགྲོ་གནས་དབེན་པར་སྣ་ཆུ་གཏོར་ཉེའུ་
འདོན་སྲོག་བསླུ་ལ་སོགས་བྱ། ཉེ་བའི་སྔོན་འགྲོ་མི་དང་འབྲེལ་བཅད་ཅིང་ཐ་མལ་གྱི་སྨྲ་བ་བསྡོམས། དེ་ནས་ཆ་ལུགས་
ལྔ་ལྡན་གྱི་ཕྱག་རྒྱ་བཅའ་ལ་སྔོན་འགྲོའི་ཚིག་བཤད་བྱིན་རླབས་སྤྲིན་ཕུང་ལྟར། ཀྱེ་མ་བརྒྱུད་པའི་བླ་མ་
རྣམས་ལ་གསོལ་བ་འདེབས། སོགས་ཀྱི་སྣོད་བཅུད་ཐམས་ཅད་མི་རྟག་པའི་རང་བཞིན་དུ་བསམ་ལ།
རང་གི་སྤྱི་གཙུག་ཁྲུ་གང་གི་བར་སྣང་ལ། སེང་ཁྲི་ཉི་ཟླ་པདྨའི་གདན་བརྗིད་ཅིང་
མཛེས་པ། ཨ་མུ་ཡེ་ཨ་དཀར་ཨ་ནི་ཨ། ཅེས་བརྗོད་པས། མི་མངོན་པའི་དབྱིངས་ནས་
ཨ་དཀར་པོ་ཆུ་ཤེལ་གྱི་མདོག་འདྲ་བ་གཅིག་བྱུང་བ་གདན་དེའི་སྟེང་དུ་བབ། ངག་
ཏུ ཨ་ཧཱུྃ་ཧཱུྃ། ཨཱ་ཨ་དཀར་ས་ལེ་འོད་ཨ་ཡང་ཡཱཾ་འདུ། ཨ་དེ་ལས་འོད་ཟེར་ཕར་
འཕྲོས་སྣོད་བཅུད་ཀྱི་གདོས་པ་བཅོམ། འོད་ཟེར་ཚུར་འདུས་པས་རང་གཞན་
གཉིས་ཀྱི་སྒྲིབ་པ་སྦྱངས་ནས། ཨ་འོད་དུ་ཞུ་བ་ལས་ཡི་དམ་ཀུན་བཟང་གཤེན་ལྷ་
རྩ་བའི་བླ་མ་དང་དབྱེར་མེད་པ། སྐུ་མདོག་ཤེལ་དཀར་དྭངས་པའི་མདོག་འདྲ་
བར། དབུ་རྒྱན་སྙན་ཆ་མགུལ་ཆུ། ཕྱག་གདུབ་ཞབས་གདུབ་ལ་སོགས་ཞི་རྒྱན་
458

སྔོན་འགྲོའི་ཁྲིད་རིམ་བཀའ་ལུང་རྒྱ་མཚོའི་སྐོར།
བཅུ་གསུམ་གྱིས་བརྒྱན་པ།
དེའི་སྤྱི་གཙུག་ནས་ཡར་ལ་རྩ་བརྒྱུད་བླ་མ་རྣམས་
དང་། ཕྱི་རིམ་དུ་གཡུང་དྲུང་གནས་བཞིའི་ལྷ་ཚོགས་ཀྱིས་བསྐོར་བ། དེ་ལས་
འོད་ཟེར་ཡར་འཕྲོས་པས་དབྱིངས་ནས་བདེ་བར་གཤེགས་པ་རྣམས་སྤྱན་དྲངས་
ནས་བསྐྱེད་པ་རྣམས་ལ་ཐིམ། གཉིས་མེད་ལས་ཀྱི་སེམས་དཔར་གྱུར་བར་བསམ་
ལ། ན་མོ་ཕྱོགས་བཅུ་ན་བཞུགས་པའི༔ སོགས་ཀྱིས་བྱང་ཆུབ་མཆོག་ཏུ་སེམས་བསྐྱེད། བདག་
དང་འགྲོ་བ༔ སོགས་ཀྱིས་ཡུལ་ཁྱད་པར་ཅན་ལ་སྐྱབས་སུ་འགྲོ། བདག་དང་འགྲོ་བ་སེམས་ཅན་
ཐམས་ཅད[ སོགས་ཀྱིས་སྔོན་བསགས་ཀྱི་ལས་སྒྲིབ་སྦྱོང་། བོན་ཉིད་ཡེ་ནས་རྣམ་པར་དག་པ་
བཞིན༔ སོགས་ཀྱིས་ཚོགས་གཉིས་རྩ་བ་མཎྜལ་འབུལ བླ་མ་བདེར་གཤེགས་ཡི་དམ་ལྷ་ཚོགས་
ལ༔ སོགས་ཀྱིས་མྱ་ངན་མི་འདའ་ཞིང་བཀའ་འཁོར་བསྐོར་བས་སྨོན་ལམ་བླ་མེད་གདབ། བདག་དང་མཆོད་
ཡོན༔ སོགས་ཀྱིས་དགེ་བ་བྱང་ཆུབ་མཆོག་ཏུ་བསྔོ། བོན་ཉིད་སེམས་ཉིད༔ སོགས་ཀྱིས་མཎྜལ་བསྡུ།
ཨེ་མ་ཧོ། །སྤྱི་གཙུག་བདེ་བ་ཆེན་པོའི་ཕོ་བྲང་དུ༔ སོགས་དང་{ ཨེ་མ་ཧོ། །འོག་མིན་
བདེ་བ་ཆེན་པོའི་ཕོ་བྲང་དུ༔ སོགས་ནས། སིདྡྷི་འདུ། ཡན་གྱིས་གསོལ་བ་གདབ་ཅིང་བྱིན་
རླབས་ཞུ། སྐྱབས་གནས་རྣམས་ཀྱི་ཐུགས་ཁ་ནས་རཾ་ཡཾ་མཾ་གསུམ་འཕྲོས་པས། རང་
གཞན་ཐམས་ཅད་ཀྱི་སྤྱི་གཙུག་ནས་ཐིམ་པས། ཚེ་རབས་ཐོག་མ་མེད་པ་ནས་
བསགས་པའི་བག་ཆགས་སྡིག་སྒྲིབ་ཐམས་ཅད་རཾ་ལས་ཡེ་ཤེས་ཀྱི་མེ་བྱུང་ནས་སྲེག །
ཡཾ་ལས་ཡེ་ཤེས་ཀྱི་རླུང་བྱུང་ནས་གཏོར། མཾ་ལས་ཡེ་ཤེས་ཀྱི་ཆུ་བྱུང་ནས་བཀྲུས་ཏེ།
རང་ལུས་ཤེལ་དཀར་གྱི་བུམ་པ་ལྟ་བུ་དབང་དང་བྱིན་རླབས་ཀྱི་སྣོད་དུ་རུང་བ་
གཅིག་ཏུ་གྱུར། དེ་ནས་སྐྱབས་ཡུལ་རྣམས་ཀྱི་གནས་གསུམ་ནས་ཡིག་འབྲུ་ཨ་ཧཱུྃ་ཧཱུྃ་
གསུམ་བྱུང་བས་རང་གཞན་གཉིས་ཀྱི་གནས་གསུམ་དུ་ཐིམ་པས། སྐུ་གསུང་
ཐུགས་ཀྱི་དབང་དང་བྱིན་རླབས་ཐམས་ཅད་ཐོབ་པར་བསམ། དེ་རྗེས་སྐྱབས་
ཡུལ་རྣམས་འོད་དུ་ཞུ་ནས་གཤེན་ལྷ་ལ་ཐིམ། གཤེན་ལྷ་འོད་དུ་ཞུ་ནས་རང་ཉིད་
459

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
ལ་ཐིམ་པར་བསམ་ལ། གཉིས་པ་དངོས་གཞི་ལ་གཉིས། སྤྱིར་རྒྱུག་ཏིང་འཛིན་གསུམ། བྱེ་བྲག་རིགས་
དྲུག་སྦྱོང་བའོ། །དང་པོ་ལ་གསུམ་ལས། དེ་བཞིན་ཉིད་ཀྱི་ཏིང་འཛིན་ནི། ཅི་ཡང་མི་དམིགས་པ་སྟོང་
པའི་ངང་ལ་ཅི་གནས་སུ་བཞག་ གཉིས་པ་ཀུན་སྣང་གི་ཏིང་འཛིན་ནི། དེ་ལས་འགྱུས་ན། སེམས་
ཅན་ཐམས་ཅད་སྡུག་བསྔལ་བདེན་པ་དང་། ཀུན་འབྱུང་བདེན་པ་དང་བྲལ་
འདོད་ཀྱི་སྙིང་རྗེ། འགོག་པའི་བདེན་པ་དང་། ལམ་གྱི་བདེན་པ་ཐོབ་འདོད་ཀྱི་
བྱམས་པ། དེ་དང་མི་འབྲལ་བར་འདོད་པའི་དགའ་བ། ཉེ་རིང་ཆགས་སྡང་མེད་
པའི་བཏང་སྙོམས་བཞིའི་ངང་ནས། དེ་རྣམས་ཐར་པ་དང་ཐམས་ཅད་མཁྱེན་
པའི་གོ་འཕང་ཐོབ་པར་བྱ་བའི་ཆེད་དུ་འདུལ་བ་གཤེན་དྲུག་བསྒོམ་པར་བྱའོ། །
སྙམ་དུ་བསམ། གསུམ་པ་རྒྱུའི་ཏིང་འཛིན་ལ། སྐད་ཅིག་གི་ཆུ་ལས་ཉྭ་ལྡང་བའི་ཚུལ་དུ་བདག་
ཉིད་རྫོགས་སྐུ་གཤེན་ལྷ་འོད་དཀར་སྐུ་མདོག་ཤེལ་དཀར་དྭངས་བའི་མདོག་འདྲ་
བ། དབུ་རྒྱན་སྙན་ཆ། ཕྱག་གདུབ་ཞབས་གདུབ་ལ་སོགས་ཞི་རྒྱན་བཅུ་གསུམ་
གྱིས་བརྒྱན་པ། ཕྱག་མཉམ་བཞག་གི་སྟེང་དུ་ཡིད་བཞིན་ནོར་བུ་བསྣམས་པར་
བསམ་ལ། གཉིས་པ་ལ་གཉིས། བྱེ་བྲག་རིགས་དྲུག་སོ་སོར་སྦྱོང་བ། སྤྱི་དྲིལ་བར་དོ་སྦྱང་བའོ། །དང་པོ་ལ་དྲུག་
ལས། བདུན་དང་པོ་དམྱལ་བ་སྦྱོང་བ་ལ་གསུམ། ཞིང་སྦྱོང་བ། ལྷ་འཁོར་བསྐྱེད་པ། ལས་ལ་སྦྱར་བའོ། །དང་པོ་ནི་
དམྱལ་བ་ཚ་གྲང་གི་སེམས་ཅན་རྣམས་ལ་སྙིང་རྗེ་ཚད་མེད་ཐུན་གཅིག་བསྒོམ་པའི་ངོ་ས་ནས། བདག་ཉིད་གཤེན་
ལྷ་གསལ་བའི་ཐུགས་ལས་ཡི་གེ་རཾ་ཡཾ་མཾ་གསུམ་འཕྲོས་པ་ལས། རཾ་ལས་ ཡེ་ཤེས་
ཀྱི་མེ་འབར་ནས་དམྱལ་ཁམས་བཅོ་བརྒྱད་ཀྱི་ཞིང་ཁམས་ཐམས་ཅད་སྲེག་པར་
བསམ་ལ། ཨ་དཀར་ཨ་རྨད་དུ་ཏྲི་སུ་ནག་པོ་ཞི་ཞི་མལ་མལ། བརྒྱ་ཚོ་དྲུག །ཡཾ་ལས་
ཡེ་ཤེས་ཀྱི་རླུང་བྱུང་ནས་བསྲེགས་ཤུལ་ཐམས་ཅད་གཏོར་བར་བསམ་ལ། ཨ་
དཀར་ཨ་རྨད་དུ་ཏྲི་སུ་ནག་པོ་ཞི་ཞི་མལ་མལ། བརྒྱ་ཚོ་དྲུག མཾ་ལས་ཡེ་ཤེས་ཀྱི་ཆུ་
འབྲུག་ནས་གཏོར་ཤུལ་ཐམས་ཅད་བཀྲུས་པར་བསམ་ལ། ཨ་དཀར་ཨ་རྨད་དུ་
460

སྔོན་འགྲོའི་ཁྲིད་རིམ་བཀའ་ལུང་རྒྱ་མཚོའི་སྐོར།
ཏྲི་སུ་ནག་པོ་ཞི་ཞི་མལ་མལ། བརྒྱ་ཚོ་དྲུག ཕྱི་སྣོད་ལྷའི་གཞལ་ཡས་ཁང་བྱམས་པ་ཆེ
ན་པོའི་ཞིང་ཁམས། ནང་བཅུད་རྣམ་ཤེས་འོད་སྐུར་ལམ་གྱིས་གྱུར་པར་བསམ་
ལ། ཨ་དཀར་ཨ་རྨད་དུ་ཏྲི་སུ་ནག་པོ་ཞི་ཞི་མལ་མལ། བརྒྱ་ཚོ་དྲུག གཉིས་པ་ནི། རང་
གི་རྐང་མཐིལ་གཡས་པར་ཆུ་ཡི་འཁོར་ལོ་མཐིང་ནག་རྩིབས་དགུ་པ། གཡོན་པར་
མེ་ཡི་འཁོར་ལོ་དམར་ནག་རྩིབས་དགུ་པ། གཡས་ཀྱི་ལྟེ་བར་ཨ དམར་པོ།
རྩིབས་དགུ་ལ་སྦྱང་བྱའི་ཡི་གེ་དུཿམཐིང་ནག་དགུ། མུ་ཁྱུད་ལ་སྦྱོང་བྱེད་བཟླས་
སྔགས་ཀྱིས་བསྐོར་བ། གཡོན་གྱི་ལྟེ་བར་ཨ་སྔོན་པོ། རྩིབས་དགུ་ལ་སྦྱང་བྱའི་ཡི་
གེ་དུ༔དམར་ནག་དགུ། མུ་ཁྱུད་ལ་སྦྱོང་བྱེད་བཟླས་སྔགས་ཀྱིས་བསྐོར་བ། འོག་
ཏུ་ཡི་གེ་ཡཾ་ལྗང་གུ་རེ་རེ་བསམ་ལ། ངག་ཏུ། ཨ་ཨ། ཅེས་བརྗོད་པས། རྐང་མཐིལ་གཡས་
པའི་ཨཿ་ལས་འདུལ་གཤེན་གསང་བ་ངང་རིང་སྐུ་མདོག་དམར་པོ། དབུ་ལ་གསེར་
གྱི་ཐོད་རྡིང་དང་། སྐུ་ལ་མེ་དར་གྱི་ན་བཟའ་གསོལ་བ། གཡས་པས་འདྲེན་པའི་
ལྕགས་ཀྱུ་བསྣམས་ཤིང་། གཡོན་པས་མེའི་འཁོར་ལོ་བསྒྱུར་བ། རྐང་མཐིལ་གཡོན་
པའི་ཨཿ ལས་འདུལ་གཤེན་གསང་བ་ངང་རིང་སྐུ་མདོག་སྔོན་པོ། དབུ་ལ་ཤེལ་
གྱི་ཐོད་རྡིང་དང་། སྐུ་ལ་ཆུ་དར་གྱི་ན་བཟའ་གསོལ་བ། གཡས་པས་འདྲེན་པའི་
ལྕགས་ཀྱུ་འཛིན་ཞིང་། གཡོན་པས་ཆུ་ཡི་འཁོར་ལོ་བསྐོར་བར་གྱུར་པར་བསམ་
ལ། གསུམ་པ་ནི། ཨ་དུ་ཡཾ་སང་་སང་༔ ཅེས་བརྗོད་པས། ལྷ་དང་སྔགས་ལས་འོད་ཟེར་གྲངས་
མེད་པ་འཕྲོས་པས། སེམས་ཅན་རྣམས་ཀྱི་ཞེ་སྡང་གི་ཉེས་སྐྱོན་ཐམས་ཅད་བསྡུས་
ནས་རྩིབས་སྟེང་གི་དུ ༔ བཅོ་བརྒྱད་ལ་ཐིམ་པས། ཨ༔འཕྲ་མོ་གྲངས་མེད་པ་
འཕྲོས་པས་ནང་བཅུད་རྣམ་ཤེས་འོད་སྐུ་ཐམས་ཅད་འདུལ་གཤེན་གསང་བ་ངང་
རིང་གི་སྐུ་རུ་གྱུར་པར་བསམ་ལ། ཨ་དཀར་ཨ་རྨད་དུ་ཏྲི་སུ ནག་པོ་ཞི་ཞི་མལ་
མལ་ཨཿདུ་ཡཾ་སང་སང་སྭཱཧཱ༔ བརྒྱ་ཚོ་གསུམ། ཡང་། ཡི་གེ་ཡཾགཉིས་ལས་འོད་ཟེར་སྔོན་
461

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
དམར་རེ་རེ་འཕྲོས་པས། རྩིབས་སྟེང་གི་དུཿ ལ་ཕོག་པས་ཡི་གེ་ཡཾ་ལྗང་ཀུ་རེ་རེར་
གྱུར་ནས་ཞེ་སྡང་སྦྱོང་། བྱམས་པའི་སྟོབས་དང་ལྡན། སྟོང་པ་ཉིད་ཀྱི་ཡེ་ཤེས་
རྟོགས་པར་བསམ་ལ། ཨ་དཀར་ཨ་རྨད་དུ་ཏྲི་སུ་ནག་པོ་ཞི་ཞི་མལ་མལ ཨ་དུ་
ཡཾ་སང་སང་སྭཱཧཱ༔ བརྒྱ་ཚོ་གསུམ། བསྐྱེད་པ་དེ་དག་ལས་འོད་ཟེར་ཡར་འཕྲོས་དབྱིངས་
ནས་བདེ་བར་གཤེགས་པ་རྣམས་སྤྱན་དྲངས། བསྐྱེད་པ་རྣམས་ལ་ཐིམ་པས་
གཉིས་མེད་ལས་ཀྱི་སེམས་དཔའ་ཆེན་པོར་གྱུར་ནས་འགྲོ་དོན་རྒྱ་ལག་ཕྱེད་པར་
བསམ་ལ། ཨ་དཀར་ཨ་རྨད་སུ་ཏྲི་སུ༔ནག་པོ་ཞི་ཞི་མལ་མལ་༔ ཨ་དུ་ཡཾ་སང་སང་
སྭཱཧཱ བརྒྱ་ཚོ་བཞི་བགྲང་ངོ་། །དུས་དྲུག་གི་གསོལ་འདེ་བས་ནི། ཨེ་མ་ཧོ། །བྱམས་པ་ཆེན་པོས་ཚ་
གྲང་དམྱལ་བ་འདྲེན། སྐུ་མདོག་སྔོན་དམར་མེ་ཆུའི་འཁོར་ལོ་བསྣམས། གསང་
བ་ངང་རིང་ཐུགས་རྗེའི་མཐུ་སྟོབས་ཅན། ཉིད་ཀྱི་ཕྲིན་ལས་དམྱལ་བ་སྟོང་པར་
འདྲེན། ལུས་ངག་ཡིད་གསུམ་གུས་པས་གསོལ་བ་འདེབས། དམྱལ་བའི་གནས་
སྟོང་ཞེ་སྡང་རྒྱུད་དག་ཅིང་། མཚམས་མེད་་ལོག་ལྟ་བསད་བཅད་སྒྲིབ་བྱང་ནས།
བྱམས་པ་ཆེན་པོའི་དབྱིངས་སུ་སངས་རྒྱས་ཤོག །ཅེས་གསོལ་བ་བཏབ་བོ། །དེ་ནས་རྫོགས་
རིམ་ནི། ཕྱི་སྣོད་འོད་དུ་ཞུ་ནས་ནང་བཅུད་འདུལ་གཤེན་ལ་ཐིམ། ནང་བཅུད་འོད་
དུ་ཞུ་ནས་བཟླས་སྔགས་ལ་ཐིམ། སྔགས་འོད་དུ་ཞུ་ནས་རྩིབས་སྟེང་གི་ཡཾ་ལ་ཐིམ།
ཡཾ་འོད་དུ་ཞུ་ནས་འདུལ་གཤེན་གཉིས་ལ་ཐིམ། དེ་ཡང་ཨ་སྔོན་དམར་གཉིས་སུ་
གྱུར། དེ་ཉིད་ཐིག་ལེ་དཀར་དམར་གཉིས་སུ་གྱུར། དེ་མཁའ་ལ་འཇའ་ཡལ་བ་
ལྟར་མི་དམིགས་པར་བཞག་གོ ༧ བདུན་གཉིས་པ་ཡི་དྭགས་སྦྱོང་བ་ལ་གསུམ། ཞིང་སྦྱོང་། ལྷ་འཁོར་
བསྐྱེད་པ། ལས་ལ་སྦྱར་བའོ། །དང་པོ་ནི་ཡི་དྭགས་བཀྲེས་སྐོམ་གྱི་སེམས་ཅན་རྣམས་ལ་སྙིང་རྗེ་ཚད་མེད་ཐུན་
གཅིག་བསྒོམ་བའི་ངོས་ནས། བདག་ཉིད་གཤེན་ལྷ་གསལ་བའི་ཐུགས་ལས་ཡི་གེ་རཾ་ཡཾ་མཾ་
གསུམ་འཕྲོས་པ་ལས། རཾ་ལས་ཡེ་ཤེས་ཀྱི་མེ་འབར་ནས་ཡི་དྭགས་སྡེ་གསུམ་གྱི་
462

སྔོན་འགྲོའི་ཁྲིད་རིམ་བཀའ་ལུང་རྒྱ་མཚོའི་སྐོར།
ཞིང་ཁམས་ཐམས་ཅད་སྲེག་པར་བསམ་ལ། ཨ་དཀར་ཨ་རྨད་དུ་ཏྲི་སུ ནག་པོ་
ཞི་ཞི་མལ་མལ། བརྒྱ་ཚོ་དྲུག ཡཾ་ལས་ཡེ་ཤེས་ཀྱི་རླུང་བྱུང་ནས་བསྲེགས་ཤུལ་ཐམས་
ཅད་གཏོར་བར་བསམ་ལ། ཨ་དཀར་ཨརྨད་དུ་ཏྲི་སུནག་པོ་ཞི་ཞི་མལ་མལ། བརྒྱ་
ཚོ་དྲུག མཽ་ལས་ཡེ་ཤེས་ཀྱི་ཆུ་འབྲུག་ནས་གཏོར་ཤུལ་ཐམས་ཅད་བཀྲུས་པར་བསམ་
ལ། ཨ་དཀར་ཨ་རྨད་དུ་ཏྲི་སུནག་པོ་ཞི་ཞི་མལ་མལ། བརྒྱ་ཚོ་དྲུག ཕྱི་སྣོད་ལྷའི་
གཞལ་ཡས་ཁང་སྦྱིན་པ་ཆེན་པོའི་ཞིང་ཁམས། ནང་བཅུད་རྣམ་ཤེས་འོད་སྐུར་
ལམ་གྱིས་གྱུར་པར་བསམ་ལ། ཨ་དཀར་ཨ་རྨད་དུ་ཏྲི་སུནག་པོ་ཞི་ཞི་མལ་མལ།
བརྒྱ་ཚོ་དྲུག །གཉིས་པ་ནི། རང་གི་གསང་བ་རུ་མེའི་འཁོར་ལོ་དམར་པོ་རྩིབས་གསུམ་པ།
ལྟེ་བར་ཨ་དམར་ལྗང་། རྩིབས་གསུམ་ལ་སྦྱང་བྱའི་ཡི་གེ་ཏྲི༔དམར་པོ་གསུམ། མུ་
ཁྱུད་ལ་སྦྱོང་བྱེད་བཟླས་སྔགས་ཀྱིས་བསྐོར་བ། འོག་ཏུ་ཡི་གེ་རཾ་དམར་ནག་གཅིག་
བསམ་ལ། ངག་ཏུ། ཨ་ཨ། ཅེས་བརྗོད་པས། ཨ་ལས་འདུལ་གཤེན་མུ་ཆོ་ལྡེམ་དྲུག་སྐུ་
མདོག་དམར་པོ། དབུ་ལ་ཤེལ་གྱི་ཐོད་རྡིང་དང་། སྐུ་ལ་གཞའ་ཚོན་ན་བཟའ་
གསོལ་བ། གཡས་པས་གསོས་ཀྱི་ཞལ་ཟས་བསྣམས་ཤིང་། གཡོན་པས་བདུད་
རྩིའི་བུམ་པ་འཛིན་པར་བསམ་ལ། གསུམ་པ་ནི། ཨ་ཏྲི་རཾ་སང་སང་། ཅེས་བརྗོད་པས། ལྷ་
དང་སྔགས་ལས་འོད་ཟེར་གྲངས་མེད་པ་འཕྲོས་པས། སེམས་ཅན་རྣམས་ཀྱི་འདོད་
ཆགས་ཀྱི་ཉེས་སྐྱོན་ཐམས་ཅད་བསྡུས་ནས་རྩིབས་སྟེང་གི་ཏྲི གསུམ་ལ་ཐིམ།
ཨ་འཕྲ་མོ་གྲངས་མེད་པ་འཕྲོས་པས། ནང་བཅུད་རྣམ་ཤེས་འོད་སྐུ་ཐམས་ཅད་
འདུལ་གཤེན་མུ་ཆོ་ལྡེམ་དྲུག་གི་སྐུ་རུ་གྱུར་པར་བསམ་ལ། ཨ་དཀར་ཨ་རྨད་དུ་
ཏྲི་སུ༔ནག་པོ་ཞི་ཞི་མལ་མལ ཨ་ཏྲི་རཾ་སང་སང་སྭཱཧཱ བརྒྱ་ཚོ་གསུམ། ཡང་ཡི་གེ་
རཾ་ལས་འོད་ཟེར་དམར་ལྗང་འཕྲོས་པས་རྩིབས་སྟེང་གི་ཏྲི༔ལ་ཕོག་པས། ཡི་གེ་རཾ་
དམར་པོ་རེ་རེར་གྱུར་ནས། འདོད་ཆགས་སྦྱོང་། སྦྱིན་པའི་སྟོབས་དང་ལྡན། སོ་
463

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
སོར་རྟོགས་པའི་ཡེ་ཤེས་རྟོགས་པར་བསམ་ལ། ཨ་དཀར་ཨ་རྨདt ཨ་ཏྲི་རཾ་སང་
སང་སྭཱཧཱ བརྒྱ་ཚོ་གསུམ། བསྐྱེད་པ་དེ་དག་ལས་འོད་ཟེར་ཡར་འཕྲོས་དབྱིངས་ནས་
བདེ་བར་གཤེགས་པ་རྣམས་སྤྱན་དྲངས་བསྐྱེད་པ་རྣམས་ལ་ཐིམ་པས་གཉིས་མེད་
ལས་ཀྱི་སེམས་དཔའ་ཆེན་པོར་གྱུར་ནས་འགྲོ་དོན་རྒྱ་ལག་ཕྱེད་པར་བསམ་ལ།
ཨ་དཀར་ཨ་རྨད| ཨ་ཏྲི་རཾ་སང་སང་སྭཱཧཱ བརྒྱ་ཚོ་བཞི་བགྲང་ངོ། དུ་ས་དྲུག་གི་གསོལ་འདེ་བས་
ནི། ཨེ་མ་ཧོ། །སྦྱིན་པ་ཆེན་པོས་བཀྲེས་སྐོམ་ཡི་དྭགས་འདྲེན། སྐུ་མདོག་དམར་
ལྗང་ཞལ་ཟས་གཏེར་བུམ་བསྣམས། མུ་ཆོ་ལྡེམ་དྲུག་ཐུགས་རྗེ་མཐུ་སྟོབས་ཅན